Астанада есірткі өндіретін жасырын зертхана жойылды
DATE: 11:54, 01 Наурыз 2024 | GMT +5
TITLE: Астанада есірткі өндіретін жасырын зертхана жойылды
URL: https://kaz.inform.kz/news/astanada-esrtk-ondretn-zhasirin-zerthana-zhoyildi-4b6cec/
META: DATE: 11:54, 01 Наурыз 2024 | GMT +5
TOTAL WORDS: 121
AUTHOR(S):
TEXT: Баспасөз қызметінің мәліметтеріне қарағанда, қаланың өнеркәсіп аймағында орналасқан зертхананы жою жұмыстары ҚР Ұлттық қаупсіздік комитеті қалалық департаменті прокуратураның үйлестірумен жүзеге асырылған. Осы қылмыстық құқық бұзушылықты жасады деген күдікпен астананың 2 тұрғыны ұсталды. Тінту барысында олардан шамамен 80 мың бір реттік дозаға бара-бар 27 кгдан астам «мефедрон» психотроптық заты, сондай-ақ 1 тоннадан артық прекурсор алынды. Алынған есірткі құны «қара нарықта» 540 млн теңгеге бағаланады. Фото: ҚР ҰҚК Баспасөз қызметі. Бұдан басқа, Астана қаласының басқа аудандарында зертхана жабдығы бар 40 футтық екі контейнер табылды, тергеу нұсқасы бойынша, олар бірнеше осыған ұқсас өндірісті ұйымдастыруға арналған. «Қылмыстық кодекстің 297-бабы 3-бөлігі бойынша сотқа дейінгі тергептексеру жүргізілуде. Өзге ақпарат Қылмыстық-процестік кодекстің 201-бабы 1-бөлігіне сәйкес жария етілмейді», -делінген ҰҚК баспасөз қызметі таратқан баспасөз-баянында. Фото: ҚР ҰҚК баспасөз қызметі
